**Likumprojekta „Par Dānijas Karalistes Aizsardzības ministrijas, Igaunijas Republikas Aizsardzības ministrijas, Latvijas Republikas Aizsardzības ministrijas, Kanādas Nacionālās aizsardzības departamenta un Kanādas bruņoto spēku, Francijas Republikas aizsardzības ministra, Vācijas Federatīvās Republikas Federālās Aizsardzības ministrijas, Itālijas Republikas Aizsardzības ministrijas, Lietuvas Republikas Nacionālās aizsardzības ministrijas, Polijas Republikas nacionālās aizsardzības ministra, Slovēnijas Republikas Aizsardzības ministrijas, Spānijas Karalistes aizsardzības ministra, Lielbritānijas un Ziemeļīrijas Apvienotās Karalistes Aizsardzības ministrijas un Sabiedroto spēku augstākās virspavēlniecības Eiropā saprašanās memorandu par Daudznacionālā divīzijas štāba “Ziemeļi” darbību, sastāva komplektēšanu, finansēšanu, administrēšanu un atbalstu”**

 **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts sagatavots, lai apstiprinātu Dānijas Karalistes Aizsardzības ministrijas, Igaunijas Republikas Aizsardzības ministrijas, Latvijas Republikas Aizsardzības ministrijas, Kanādas Nacionālās aizsardzības departamenta un Kanādas bruņoto spēku, Francijas Republikas aizsardzības ministra, Vācijas Federatīvās Republikas Federālās Aizsardzības ministrijas, Itālijas Republikas Aizsardzības ministrijas, Lietuvas Republikas Nacionālās aizsardzības ministrijas, Polijas Republikas nacionālās aizsardzības ministra, Slovēnijas Republikas Aizsardzības ministrijas, Spānijas Karalistes aizsardzības ministra, Lielbritānijas un Ziemeļīrijas Apvienotās Karalistes Aizsardzības ministrijas un Sabiedroto spēku augstākās virspavēlniecības Eiropā saprašanās memorandu par Daudznacionālā divīzijas štāba “Ziemeļi” darbību, sastāva komplektēšanu, finansēšanu, administrēšanu un atbalstu, kas nosaka Daudznacionālā štāba “Ziemeļi” kā NATO starptautiska militāra štāba darbību. |
| **I. Tiesību akta projekta izstrādes nepieciešamība** |
| 1. | Pamatojums | Valdības deklarācijas par Artura Krišjāņa Kariņa vadītā Ministru kabineta iecerēto darbību 203. punkts paredz Latvijas līdzdarbošanos Ziemeļatlantijas līguma organizācijas (turpmāk – NATO) kolektīvās aizsardzības stiprināšanā un tās mērķu sasniegšanā, kā arī stiprināt pastāvīgu NATO sabiedroto ilgtermiņa klātbūtni Latvijā, tostarp attīstot daudznacionālā divīzijas štāba izveidi Latvijā. 2019. gada 26. septembrī apstiprinātajā Nacionālās drošības koncepcijā (4. sadaļa) un 2020. gada 24. septembrī apstiprinātajā Valsts aizsardzības koncepcijā (3.3.1. un 3.3.3. apakšpunkts) sabiedroto klātbūtne un NATO komandvadības elementu, īpaši Daudznacionālā divīzijas štāba “Ziemeļi” darbība Latvijā ir noteikti kā Latvijas interesēm nozīmīgi faktori.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Krievijas agresija Ukrainā un Krimas aneksija 2014. gadā ir būtiski pasliktinājusi drošību eiroatlantiskajā telpā. Arī šobrīd Krievijas ilgtermiņa mērķis ir mainīt Eiropas drošības arhitektūru. Krievijas bruņoto spēku modernizācija un spēju attīstība, spēku mobilitāte un operacionālās pieredzes uzkrāšana, agresīvu scenāriju izspēles militārajās mācībās kombinācijā ar nemilitārām aktivitātēm un ātru lēmumu pieņemšanu, palielina militāro apdraudējumu un konfrontāciju ar rietumvalstīm. Krievija turpinās nostiprināt savu militāro potenciālu un savu ģeopolitisko interešu sasniegšanai izmantos provokatīvas metodes, nerēķinoties ar starptautisko tiesību normām. Tam ir ietekme uz Latvijas nacionālo drošību. Lai atbilstoši reaģētu uz Krievijas agresīvo ārpolitiku, NATO jau kopš 2014. gada ir veikusi dažādus drošību stiprinošus pasākumus, lai sekmētu atturēšanu un drošību tās dalībvalstīs. Piemēram, NATO ir izvietojusi kaujas spējīgas daudznacionālas bataljona līmeņa vienības Baltijas valstīs un Polijā, ir izveidotas NATO Spēku integrācijas vienības NATO austrumu robežas valstīs, ir pastiprināta gaisa telpas patrulēšana virs Baltijas valstīm. Vienlaikus NATO strādā pie aizsardzības stiprināšanas, veicot plānu, procedūru un spēju uzlabošanu, lai sekmētu alianses spēju laicīgi un efektīvi darboties potenciālā krīzē vai konfliktā. Šajā kontekstā, kā viens no galvenajiem elementiem efektīvai aizsardzībai, ir NATO komandvadības spēju attīstība un stiprināšana. Lai sekmētu NATO centienus un stiprinātu Baltijas valstu drošību, 2018. gadā Latvija, Igaunija un Dānija uzsāka sarunas par divīzijas līmeņa štāba izveidi. 2018. gada 11. jūlijā Briselē notikušajā NATO valstu un valdību vadītāju sanāksmes (turpmāk – Briseles samits) deklarācijā (30.p.) tika nostiprināts lēmums par komandvadības tālāku stiprināšanu Baltijas reģionā, izveidojot papildu daudznacionālu divīzijas štābu. Tā rezultātā Latvijas, Igaunijas, Dānijas, Lietuvas, Lielbritānijas un Kanādas aizsardzības ministri Briseles samita laikā parakstīja Nodoma vēstuli par apņemšanos izveidot Daudznacionālu divīzijas štābu “Ziemeļi”, kurai 2019. gada 25. oktobrī pievienojās arī Vācija. Lai īstenotu šo apņemšanos, Latvijas, Igaunijas un Dānijas aizsardzības ministrijas parakstīja saprašanās memorandu par Daudznacionālā divīzijas štāba "Ziemeļi" izveidošanu.[[1]](#footnote-1), kurā nostiprināta turpmākā apņemšanās par Daudznacionālā divīzijas štāba “Ziemeļi” (turpmāk – Štābs) pārveidošanu par starptautisku militāru štābu un iekļaušanu NATO spēku struktūrā.Lai saglabātu un arī turpmāk attīstītu jau Latvijas, Dānijas un Igaunijas, kas veido štāba pamatelementu, ciešās sadarbības iestrādes arī pēc Štāba iekļaušanas NATO spēku struktūrā, 2020. gada 13. februārī tika parakstīts jauns Latvijas, Dānijas un Igaunijas aizsardzības ministriju saprašanās memorands, kas aizstāj iepriekšējo un atkārtoti apliecina jau izveidotā Štāba pastāvēšanas principus, papildinot ar jauniem, detalizētiem ietvarvalstu sadarbības nosacījumiem.[[2]](#footnote-2) Štābs darbojas kā Latvijas, Igaunijas un Dānijas veidots starptautisks militārs formējums. Latvija, Igaunija un Dānija tajā ir uzņēmušās ietvarvalstu lomu, kas paredz lielāku šo valstu ieguldījumu Štāba izveidē, darbībā un piešķir arī plašākas lemtspējas par Štāba darbību un attīstību. Turpmākajā Štāba darbības periodā tika īstenotas visas nepieciešamās NATO procedūras, lai Štābu pārveidotu par starptautisku organizāciju Protokola par starptautisko militāro štābu, kas izveidoti saskaņā ar Ziemeļatlantijas līgumu, statusu (turpmāk – Parīzes protokols) XIV panta pirmās daļas izpratnē un nodotu Alianses rīcībā kā NATO Spēka struktūras sastāvdaļu.Attiecīgi ar Ziemeļatlantijas padomes (NAC) 2020.gada 19.oktobra lēmumu notika Štāba kā starptautiskā militārā štāba aktivizācija, ar šo tam piešķirot starptautiskas militāras organizācijas (IMHQ) statusu saskaņā ar Parīzes protokolu. Štāba kā NATO struktūras (turpmāk – HQ MND N) izveide un darbība mērķēta uz kolektīvās atturēšanas un aizsardzības stiprināšanu, nodrošinot NATO komandvadības elementu Baltijas reģionā. HQ MND N ietvarvalstis ir Latvija, Dānija un Igaunija, bet tas ir atvērts arī citu sabiedroto un partnervalstu dalībai. Šobrīd dalību tajā apliecinājušas arī Kanāda, Francija, Vācija, Itālija, Lietuva, Polija, Slovēnija, Spānija, Lielbritānija. HQ MND N veido divi elementi, no kuriem viens miera laikā atrodas Dānijā, otrs - Latvijā, Ādažu militārajā bāzē. Daļa no HQ MND N personāla pastāvīgi uzturas Latvijas teritorijā. HQ MND N uzdevumos iekļauta gan nacionālās, gan kolektīvās aizsardzības operāciju Baltijas reģionā plānošana un vadīšana.HQ MND N ir juridiska persona.Vispārējos starptautisko militāro štābu, kas izveidoti saskaņā ar Ziemeļatlantijas līgumu, statusa jautājumus nosaka 1952. gada 28. augustā Parīzē parakstītais Parīzes protokols, kā arī no tā izrietošais 2016.gada 5.janvārī parakstītais Latvijas Republikas, Ziemeļatlantijas līguma organizācijas Sabiedroto spēku Augstākās virspavēlniecības Eiropā un Sabiedroto spēku Augstākās virspavēlniecības Transformācijas komandiera štāba nolīgums, ar kuru papildina Parīzes protokolu (turpmāk – Papildprotokols).Detalizēta NATO štāba darbības, izvietošanas, personālsastāva komplektēšanas, finansēšanas, administrēšanas un materiāli tehniskā atbalsta principus un noteikumus, kā arī štāba dalībnieku izmaksu dalīšanas kārtība nosakāma ar štāba dalībvalstu saprašanās memorandu. Attiecīgi valstu, kas šobrīd pieteikušās darbībai HQ MND N (līdztekus Dānijai, Latvijai un Igaunijai – Kanāda, Francija, Vācija, Itālija, Lietuva, Polija, Slovēnija, Spānija, Lielbritānijas un Ziemeļīrijas Apvienotās karaliste), aizsardzības ministrijas sagatavojušas un savstarpēji saskaņojušas saprašanās memorandu par Daudznacionālā divīzijas štāba “Ziemeļi” darbību, sastāva komplektēšanu, finansēšanu, administrēšanu un atbalstu (turpmāk – Saprašanās memorands). Lai pabeigtu HQ MND N izveidi un ieviestu HQ MND N darbības nodrošināšanai nepieciešamos daudznacionālos finansēšanas un personālvadības nosacījumus, nepieciešama saprašanās memoranda parakstīšana.Saprašanās memorands definē HQ MND N uzdevumus un statusu, ņemot vērā, ka HQ MND N izveides un darbības mērķis ir stiprināt kolektīvo atturēšanu un aizsardzību, nodrošinot NATO komandvadības elementu Baltijas reģionā. HQ MND N pārvaldes funkcijas veic Plenārā komiteja - politikas izpildu komiteja, kas sastāv no Saprašanās memoranda dalībnieku un Sabiedroto spēku Augstākās virspavēlniecības Eiropā (turpmāk – SHAPE) pārstāvjiem. Kā NATO struktūrai HQ MND N, tā personāla, atbalsta elementu un viņu apgādājamo statusu noteiks Parīzes protokols) un attiecīgie papildprotokoli (Latvijas gadījumā – Papildprotokols), kas piemērojami līdz ar attiecīgā Ziemeļatlantijas padomes lēmuma par NATO štāba aktivizāciju pieņemšanu.Dalība HQ MND N tiek paredzēta gan Dalībnieka, gan Atbalsta partnera (valsts, kas nav NATO valsts vai starptautiska organizācija) statusā. Saprašanās memorandā ietverti pievienošanās dokumentu paraugi (Pievienošanās paziņojums Dalībniekiem un Tehniskā vienošanās par noteikumiem, kas piemērojami, kļūstot par NATO štāba Atbalsta partneri).Saprašanās memorands nosaka HQ MND N personālsastāva komplektēšanas nosacījumus un sākotnējo personālsastāva sarakstu, kas ataino HQ MND N dalībnieku nacionāli apstiprinātās (iezīmētās) amatu vietas. Jebkuras izmaiņas tajā tiek apstiprinātas Plenārajā komitejā. Saprašanās memorandā iestrādātas citu valstu ieguldījuma un dalības iespējas, nosakot arī iemaksu veikšanas nosacījumu un formulu, kā arī tiek definēti finanšu noteikumi, grāmatvedības, auditēšanas un revīzijas nosacījumi, nosacījumi informācijas aizsardzībai, prasījumu par nodarītajiem zaudējumiem izskatīšanai un disciplīnas jautājumu izskatīšanai.Visi šie nosacījumi tiek balstīti uz jau spēkā esošām standarta NATO procedūrām, kas nodrošina citu daudznacionālo NATO struktūras štābu darbību.Likumprojekts izstrādāts, lai apstiprinātu Saprašanās memorandu Saeimā. Apstiprināšana nepieciešama, jo HQ MND N darbība un Saprašanās memoranda nosacījumu izpilde skars gan citu institūciju kompetenci (Saprašanās memorands nosaka starptautiskas militārās struktūras darbību Latvijas teritorijā un tā izpilde nesaraujami saistīta ar Parīzes protokola un Papildprotokola nosacījumu izpildi, piemēram, nodokļu atvieglojumu nodrošināšana), gan uzņēmēju (nodrošinot HQ MND N nepieciešamās iegādes un pakalpojumus), gan privātpersonu intereses (piemēram, HQ MND N atsevišķos amatos var tikt algotas civilpersonas). Atbilstoši likumprojektam Saprašanās memorandā noteikto saistību izpildi koordinēs Aizsardzības ministrija.Saprašanās memorands tiks parakstīts, balstoties uz Ministru kabineta sniegto pilnvarojumu. Savukārt tā ratifikācija veicama jau pēc parakstīšanas ar likumprojekta pieņemšanu Saeimā.  |
| 3. | Projekta izstrādē iesaistītās institūcijas | Saprašanās memoranda noteikto saistību izpildi koordinē Aizsardzības ministrija. Saprašanās memoranda projektu izstrādāja SHAPE un Latvijas, Igaunijas, Dānijas, Kanādas, Francijas, Vācijas, Itālijas, Lietuvas, Polijas, Slovēnijas, Spānijas, Lielbritānijas un Ziemeļīrijas Apvienotās karalistes aizsardzības ministrijas.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Aizsardzības ministrija, Nacionālie bruņotie spēki, uzņēmēji, privātpersonas (darba ņēmēji), valsts institūcijas, nodrošinot Parīzes protokola un Papildprotokola nosacījumu izpildi. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (euro) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023.gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 2 234 190 |  0 |  2 334 190 |  0 |  2 734 190 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  2 234 190 |  0 |  2 334 190 |  0 | 2 734 190 |  0 |  0 |
| 22.10.00.”Starptautiskooperāciju un NBS personālsastāva | 117 318 | 0 | 117 318 | 0 | 117 318 | 0 | 0 |
| 22.12.00. “Nacionālo bruņoto spēku uzturēšana” | 53 672 | 0 | 53 672 | 0 | 53 672 | 0 | 0 |
| 30.00.00. “Valsts aizsardzības politikas realizācija” | 2 000 000 | 0 | 2 000 000 | 0 | 2 000 000 | 0 | 0 |
| 33.00.00. “Aizsardzības īpašumu pārvaldīšana” | 63 200 | 0 | 163 200 | 0 | 563 200 | 0 | 0 |
| 1.2. valsts speciālais budžets |  |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi | 2 234 190 |  0 | 2 334 190 |  0 | 2 734 190 |  0 | 10 734 190 |
| 2.1. valsts pamatbudžets |  2 234 190 |  0 | 2 334 190 |  0 | 2 734 190 |  0 | 10 734 190 |
| 22.10.00.”Starptautiskooperāciju un NBS personālsastāva  | 117 318 | 0 | 117 318 | 0 | 117 318 | 0 | 117 318 |
| 22.12.00. “Nacionālo bruņoto spēku uzturēšana” | 53 672 | 0 | 53 672 | 0 | 53 672 | 0 | 53 672 |
| 30.00.00. “Valsts aizsardzības politikas realizācija” | 2 000 000  | 0 | 2 000 000 | 0 | 2 000 000 | 0 | 2 000 000 |
| 33.00.00. “Aizsardzības īpašumu pārvaldīšana” | 63 200 | 0 | 163 200 | 0 | 563 200 | 0 | 8 563 200 |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |  0 |  0 |  0 |  0 |  0 |  0 |  -10 734 190 |
| 3.1. valsts pamatbudžets |  0 |  0 |  0 |  0 |  0 |  0 |  -10 734 190 |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 |  10 734 190 |
| 5. Precizēta finansiālā ietekme | X | 0 | X | 0 | X |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |   |   |   |   |
| 5.3. pašvaldību budžets |   |   |   |   |

|  |  |
| --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saprašanās memorands paredz Latvijai (AM) saistības gan kā uzņemošajai valstij (jo HQ MND N izveidei daļa nepieciešamās infrastruktūras atrodas Latvijā (Ādažos)), gan kā ietvarvalstij (Latvija, Dānija un Igaunija ir ietvarvalstis, kas sākotnēji veido daudznacionālo štābu), gan kā NATO štāba dalībvalstij:* kā uzņemošā valsts nodrošinās HQ MND N izveidei nepieciešamo infrastruktūru un aprīkojumu Latvijā (Ādažos), infrastruktūras objektu fizisko drošību, kā arī komunālos pakalpojumus, apsaimniekošanu (ūdens, apkure, elektrība), publiskās tālruņa un interneta līnijas, kas šobrīd jau ir ieplānots budžeta projektā sekojoši:
1. jaunas HQ MND N ēkas projektēšanai un būvniecībai paredzēts: 2022. gadā - 100 000 euro un 2023. gadā - 500 000 euro un 2024. gadā - 8 500 000 euro, kas tiks nodrošināts no AM piešķirtajiem valsts budžeta līdzekļiem;
2. fiziskās drošības, komunālo pakalpojumu un publisko sakaru nodrošināšanas izdevumi kopā ir aptuveni 63 200 euro gadā.

Izdevumi plānoti budžeta programmā 33.00.00. “Aizsardzības īpašumu pārvaldīšana* ietvarvalstis (Latvija, Dānija un Igaunija) apņemas kopīgi dalīt ar NATO pastāvīgajiem infrastruktūras objektiem saistīto pakalpojumu un funkciju nodrošināšanu atbilstoši Saprašanās memoranda pielikumam A. Tas nozīmē, ka sākot ar 2021. gadu tiks izveidots kopīgs HQ MND N ietvarvalstu budžets HQ MND N darbības nodrošināšanai, kas būs paredzēts kaujas nodrošinājuma atbalstam, vadības, sakarus (tostarp klasificētos) un informācijas sistēmu, biroja pārvaldības izdevumiem, kartogrāfisko materiālu nodrošināšanai, infrastruktūras tehniskajai apkopei. Tā kā HQ MND N sastāv no diviem elementiem - viena elementa, kas ir izvietots Latvijā (Ādaži), un otra elementa, kas ir izvietots Dānijā (sākotnēji Karupa, tad Slagelse), tad ietvarvalstu izmaksas tiek noteiktas kopā abiem šiem elementiem. Kopējās ietvarvalstu izmaksas tiks sadalītas vienlīdzīgās daļās starp ietvarvalstīm – 1/3 segs Dānija, 1/3 segs Igaunija un 1/3 segs Latvija.

Ar 2021.gada 11.janvāra MK rīkojumu Nr.5 “Par atļauju Aizsardzības ministrijai uzņemties valsts budžeta ilgtermiņa saistības, lai nodrošinātu iemaksu Ziemeļatlantijas līguma organizācijas (NATO) Daudznacionālajā divīzijas štābā "Ziemeļi””, Aizsardzības ministrijai atļauts 2021. gadā un turpmākajos gados uzņemties valsts budžeta ilgtermiņa saistības ne vairāk kā 2 000 000 euro apmērā katru gadu, maksājumu nodrošinot no Aizsardzības ministrijai piešķirtajiem valsts budžeta līdzekļiem.* Dalībvalstis sedz izdevumus militāro mācību un vingrinājumu nodrošināšanai atbilstoši līguma pielikumā C esošajai dalības maksas aprēķināšanas formulai. Ir paredzēts, ka ietvarvalstis kopā sedz 5% no šiem izdevumiem. Tā kā vēl nav zināms visu dalībvalstu aizpildīto vietu skaits, tad šobrīd precīzi šo iemaksu nav iespējams aprēķināt. Ņemot par piemēru analogu NATO militāro štābu darbību, tad varam prognozēt, ka iemaksai nevajadzētu pārsniegt 30 000 euro.

Paredzēts, ka darbam HQ MND N norīkotais personāls un ar šo personālu saistītos izdevumus (atlīdzība un citi ar personālu saistītie izdevumi (izmitināšana un ēdināšana)) sedz dalībvalsts, kura šo personālu ir nosūtījusi darbam HQ MND N. Tā kā HQ MND N sastāv no diviem elementiem - viena elementa, kas ir izvietots Latvijā (Ādaži), un otra elementa, kas ir izvietots Dānijā (sākotnēji Karupa, tad Slagelse), tad jānodrošina personāla nosūtīšana uz Dāniju, kas izmaksās robežās no 85 000 euro līdz 150 000 euro gadā uz vienu nosūtāmo militārpersonu (summa atkarīga no militārās pakāpes un ģimenes sastāva). Tā kā HQ MND N personālsastāva komplektēšana vēl nav pabeigta, tad kopējais nosūtāmo skaits vēl nav zināms. Pašreiz uz Dāniju ir nosūtītas 2 militārpersonas. Personāls, kas atrodas Latvijā (Ādažos), tiek nodrošināts ar esošajām militārpersonu rotācijām, kam papildus finansējums nav nepieciešams. Finansējums plānots budžeta programmā 22.00.00. “Nacionālie bruņotie spēki”.Aizsardzības ministrija Saprašanās memorandā paredzēto saistību izpildi īstenos Aizsardzības ministrijai piešķirto valsts budžeta līdzekļu ietvaros, kas ir 2 % no iekšzemes kopprodukta. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Nav. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nav |
| 2. | Atbildīgā institūcija | Nav |
| 3. | Cita informācija | Nav. |

 |

|  |
| --- |
|  **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav. |
| 2. | Citas starptautiskās saistības | 1949. gada 4. aprīļa Ziemeļatlantijas līgums.[Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorands par Daudznacionālā divīzijas štāba "Ziemeļi" izveidošanu](https://likumi.lv/ta/id/304774-par-latvijas-republikas-aizsardzibas-ministrijas-danijas-karalistes-aizsardzibas-ministrijas-un-igaunijas-republikas-aizsardzib...) un darbības pamatprincipiem. |
| 3. | Cita informācija | Nav. |

|  |
| --- |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 1949. gada 4. aprīļa Ziemeļatlantijas līgums [Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorands par Daudznacionālā divīzijas štāba "Ziemeļi" izveidošanu](https://likumi.lv/ta/id/304774-par-latvijas-republikas-aizsardzibas-ministrijas-danijas-karalistes-aizsardzibas-ministrijas-un-igaunijas-republikas-aizsardzib...) un darbības pamatprincipiem. |
| A | B | C |
| Ziemeļatlantijas līgums3. pants – Lai pēc iespējas efektīvāk izpildītu Līguma mērķus, Puses, katra atsevišķi vai visas kopā, ar ilgstošiem un efektīviem pašu centieniem un savstarpējo palīdzību uzturēs un attīstīs savas individuālās un kolektīvās spējas pretoties bruņotam uzbrukumam.[Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorands par Daudznacionālā divīzijas štāba "Ziemeļi" izveidošanu](https://likumi.lv/ta/id/304774-par-latvijas-republikas-aizsardzibas-ministrijas-danijas-karalistes-aizsardzibas-ministrijas-un-igaunijas-republikas-aizsardzib...) un darbības pamatprincipiem1.1. Ņemot vērā to, ka Daudznacionālais divīzijas štābs “Ziemeļi” (HQ MND N) ir izveidots ar HQ MND N izveidošanas MoU, šā Ietvarvalstu saprašanās memoranda (FN MOU) mērķis ir:a) atkārtoti izteikt noteikumus HQ MND-N darbībai, tam nepieciešamā atbalsta elementus ieskaitot, kā štāba, kam ir pakļautībā esošas vienības un spējas, kam ir mērķis ar laiku vadīt divīzijas apmēra spēkus un kas atbilst NATO noteiktajām komandvadības prasībām Baltijas reģionā un sekmē Alianses atturēšanas un aizsardzības politiku darbības nosacījumus, unb) atkārtoti izteikt ietvaru darbībai, kas sekmēs HQ MND-N kļūšanu par NATO militāro struktūru un NATO spēku struktūras daļu, plašākas NATO atturēšanas un aizsardzības politikas atbalstam šajā reģionā, tai skaitā attiecībā uz NATO paplašinātās klātbūtnes kaujas grupām; Tas ietver ietvarvalstu saistības un pienākumus un HQ MND-N organizatorisko struktūru un darbību. | HQ MND N izveidošanas un darbības galvenais mērķis, kā norādīts arī 2018. gada 11. jūlija NATO valstu vadītāju samita deklarācijas 30. punktā un Nodoma vēstulē, ir nodrošināt komandvadības tālāku stiprināšanu Baltijas reģionā, izveidojot papildu daudznacionālu divīzijas štābu kā nozīmīgu komandvadības elementu NATO gatavības stiprināšanai.Ar likumprojektu tiek izpildīts viens no nosacījumiem HQ MND N kļūšanai par NATO militāro struktūru un NATO spēku struktūras daļu - tiek nostiprināta starptautiska vienošanās par daudznacionāla NATO militārā štāba izveidi un darbību Latvijā. | Saistības tiek izpildītas daļēji, jo HQ MND N izveidošana un iekļaušana NATO struktūrā ir tikai viens no daudziem kolektīvās aizsardzības sistēmas stiprināšanas pasākumiem. Saistības tiek izpildītas daļēji. Lai HQ MND N pilnībā kļūtu par NATO militāro štābu un NATO spēku struktūras daļu, nepieciešama NATO iekšējo procedūru īstenošana. Saprašanās memoranda parakstīšana un apstiprināšana ir viens no HQ MND N kā NATO štāba pilnīgas izveides un darbības principu nostiprināšanas pasākumiem.Ar saprašanās memorandu tiek uzņemtas saistības uzņemošās valsts atbalstam HQ MND N darbības nodrošināšanai –finanšu līdzekļi, materiāltehniskais atbalsts, Nacionālo bruņoto spēku personālsastāva, civilā personāla iesaiste. Saistību izpildē iesaistītas valsts institūcijas (Aizsardzības ministrija (uzņemošās valsts atbalsts), Finanšu ministrija (finanšu līdzekļi, nodokļu atvieglojumi atbilstoši Parīzes protokolam un Papildus protokolam, Ārlietu ministrija (starptautiskas organizācijas darbības koordinēšana Latvijas Republikā), komersanti (iegādes un iepirkumi). |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav pretrunā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība netiek plānota.  |
| 2. | Sabiedrības līdzdalība projekta izstrādē  | Sabiedrība netika iesaistīta Saprašanas memoranda izstrādē. |
| 3. | Sabiedrības līdzdalības rezultāti  | Nav. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, uzņēmēji, privātpersonas (darba ņēmēji), valsts institūcijas, nodrošinot Parīzes protokola un Papildprotokola nosacījumu izpildi |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts tiks izpildīts esošo pārvaldes funkciju ietvaros. |
| 3. | Cita informācija |  |

Ministru prezidenta biedra,

aizsardzības ministra vietā –

vides aizsardzības un

reģionālās attīstības ministrs A. T. Plešs

Atvara, 67335169

sigita.atvara@mod.gov.lv

v\_sk. = 3145

1. Apstiprināts ar Ministru kabineta 2019.gada 5.februāra noteikumiem Nr.61 “Par Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par daudznacionālā divīzijas štāba "Ziemeļi" izveidošanu” (MK noteikumi Nr.61), zaudējuši spēku: 14.02.2020. [↑](#footnote-ref-1)
2. Apstiprināts ar Ministru kabineta 2020.gada 11.februāra noteikumiem Nr. 89 “[Par Latvijas Republikas Aizsardzības ministrijas, Dānijas Karalistes Aizsardzības ministrijas un Igaunijas Republikas Aizsardzības ministrijas saprašanās memorandu par Daudznacionālā divīzijas štāba "Ziemeļi" izveidošanu](https://likumi.lv/ta/id/304774-par-latvijas-republikas-aizsardzibas-ministrijas-danijas-karalistes-aizsardzibas-ministrijas-un-igaunijas-republikas-aizsardzib...) un darbības pamatprincipiem”. [↑](#footnote-ref-2)